ΓΡΑΠΤΗ ΕΡΩΤΗΣΗ E-3719/00

υποβολή: Demetrio Volcic (PSE) και Vincenzo Lavarra (PSE) προς την Επιτροπή

(30 Νοεμβρίου 2000)

Θέμα: Παράνομη μετανάστευση στην Ιταλία

Με την έναρξη του χειμώνα διαπιστώθηκε σημαντική αύξηση του αριθμού των ατόμων που εισέρχονται παρανόμως από χερσαίες προσβάσεις στη ζώνη της Γκορίτσια και της Τεργέστης, και του Φριούλι Βενέτσια-Τζούλια. Ο αριθμός των παράνομων μεταναστών που περνούν τα σύνορα από χερσαίες προσβάσεις προσλαμβάνει διαστάσεις ανάλογες με αυτές της παράνομης εισόδου δια θαλάσσης στις ιταλικές ακτές, και ειδικότερα στην Απουλία και στην Καλαβρία.

Το περιφερειακό συμβούλιο του Φριούλι Βενέτσια-Τζούλια ζήτησε την παρέμβαση του στρατού για την αντιμετώπιση και τη διαχείριση του φαινομένου. Το περιφερειακό συμβούλιο της Απουλίας ερωτά ποιες δράσεις σκοπεύει να αναλάβει η Ευρωπαϊκή Ένωση.

Το Ευρωπαϊκό Κοινοβούλιο, στις 16 Μαρτίου 2000, είχε ζητήσει από την ΕΕ να λάβει τα κατάλληλα μέτρα για την αναχαίτιση του φαινόμενου, πράγμα που έπραξε η ΕΚ κατά τη διάσκεψη για την ασφάλεια στο Ιόνιο και την Αδριατική που πραγματοποιήθηκε στην Ανκώνα το Μάιο του 2000.

Η ανεξέλεγκτη εισροή παράνομων μεταναστών δημιουργεί προβλήματα ασφάλειας για τους πολίτες καθώς και καταστάσεις αβεβαιότητας.

Ο Επίτροπος κ. Vitorino δηλώνει ότι έχει πλήρη γνώση των προβλημάτων που συνδέονται με το δουλεμπόριο και προτείνει τα μέτρα για την καταπολέμηση του οργανωμένου εγκλήματος τα οποία έχουν ήδη δοκιμαστεί στο πλαίσιο διάφορων περιφερειακών πρωτοβουλιών στις χώρες προέλευσης.

Μπορεί η Επιτροπή να αναφέρει:

1. ποιες πρωτοβουλίες σκοπεύει να αναλάβει προκειμένου να συμπαρασταθεί στους άμεσα ενδιαφερόμενους από το φαινόμενο πληθυσμούς των ιταλικών περιφερειών"

2. με ποιον τρόπο σκοπεύει να αντιμετωπίσει τη διέλευση των μεταναστών μέσω των χωρών της ΕΕ που θεωρούνται χώρες διέλευσης"

3. εάν σκοπεύει να δημιουργήσει σημεία ελέγχου της εισροής μεταναστών στο έδαφος της Κοινότητας"

4. εάν σκοπεύει να δημιουργήσει σημεία ανθρωπιστικής αρωγής για τους διερχόμενους μετανάστες, και τέλος

5. ποια οικονομικά μέσα σκοπεύει να χρησιμοποιήσει για την ενίσχυση των ιταλικών περιφερειών διέλευσης;

Απάντηση του κυρίου Vitorino εξ ονόματος της Επιτροπής

(8 Φεβρουαρίου 2001)

Κατά τη διάρκεια του ειδικού Ευρωπαϊκού Συμβουλίου στο Τάμπερε (Φινλανδία) στις 15 και 16 Οκτωβρίου 1999 οι Αρχηγοί Κρατών ή Κυβερνήσεων των 15 κρατών μελών ενέκριναν φιλόδοξα συμπεράσματα σχετικά, εκτός των άλλων, με τον τρόπο με τον οποίο θα πρέπει να σχεδιαστεί μια κοινή πολιτική σχετικά με την παράνομη μετανάστευση (άρθρο 63(πρώην άρθρο73K) παράγραφος 3(β) της Συνθήκης ΕΚ). Οι Αρχηγοί Κρατών ή Κυβερνήσεων εξέφρασαν τηνποστήριξή τους για τον πλήρη έλεγχο των μεταναστευτικών ρευμάτων σε όλα τα στάδιά τους και ζήτησαν εκτός των άλλων για τη πρόληψη κάθε είδους παράνομης μετανάστευσης και εμπορίας ανθρωπίνων όντων.

Για το σκοπό αυτό το Συμβούλιο και/ή τα κράτη μέλη εκλήθησαν:

- να πατάξουν στην πηγή της τη παράνομη μετανάστευση καταπολεμώντας ιδιαίτερα εκείνους που εμπλέκονται στην εμπορία ανθρώπινων όντων και την οικονομική εκμετάλλευση των μεταναστών,

- να θεσπίσουν την απαραίτητη για το σκοπό αυτό νομοθεσία, προβλέποντας αυστηρές ποινές κατά αυτού του σοβαρού εγκλήματος,

- να συντονίσουν μαζί με την Ευρωπαϊκή Αστυνομική Υπηρεσία, τις προσπάθειες ανίχνευσης και διαλεύκανσης των εμπλεκόμενων δικτύων οργανωμένου εγκλήματος,

- να διασφαλίσουν τα δικαιώματα των θυμάτων της εμπορίας ανθρωπίνων όντων με ιδιαίτερη έμφαση στις γυναίκες και τα παιδιά,

- να συνεργασθούν με τις χώρες προέλευσης και διέλευσης με σκοπό να βοηθήσουν τις αρχές των χωρών αυτών να ενισχύσουν την αποτελεσματική καταπολέμηση της εμπορίας ανθρωπίνων όντων και να ανταποκριθούν στιςποχρεώσεις απέναντι στην Ένωση και τα κράτη μέλη όσον αφορά τον επαναπατρισμό, και

- να προωθήσουν τη στενότερη συνεργασία και την αμοιβαία τεχνικήποστήριξη μεταξύπηρεσιών συνοριακού ελέγχου των κρατών μελών, όπως είναι τα προγράμματα ανταλλαγής και μεταφοράς τεχνολογίας ιδιαίτερα στα θαλάσσια σύνορα.

Σύμφωνα με την κατανομή των αρμοδιοτήτων μεταξύ της Επιτροπής και των κρατών μελών ειδικά το τελευταίο σημείο αποτελεί καθήκον των κρατών μελών. Η Επιτροπή δεν έχει καμία λειτουργική ή εκτελεστική εξουσία στο τομέα της παράνομης μετανάστευσης και δενπάρχει ακόμα κοινοτική νομοθεσία σχετικά με τη δίκαιη κατανομή των βαρών όσον αφορά το κόστος των ελέγχων στα εξωτερικά σύνορα της Ένωσης. Κατά συνέπεια η Επιτροπή δεν έχει καμία δυνατότητα ναποστηρίξει άμεσα τις ιταλικές περιοχές οι οποίες πλήττονται ιδιαίτερα από την παράνομη μετανάστευση. Όσον αφορά το ζήτημα πιθανών δευτερευόντων ρευμάτων παράνομης μετανάστευσης στο εσωτερικό της Κοινότητας η Επιτροπή παραπέμπει το αξιότιμο μέλος του Κοινοβουλίου στο άρθρο 23 της Σύμβασης Εφαρμογής του Σένγκεν το οποίο εκθέτει τις αρχές που εφαρμόζονται σε τέτοιες περιπτώσεις.

Όπως αναφέρεται στην πρόσφατη ανακοίνωσή της που αφορά τη κοινοτική πολιτική μετανάστευσης(1), η Επιτροπή θα παρουσιάσει στο πρώτο εξάμηνο του 2001 μια ειδική ανακοίνωση σχετικά με την μελλοντική κοινοτική πολιτική επαναπατρισμού.

(1) COM(2000)757 τελικό.